《辛亥夏四月己卯与李璧山游桥山因览首丘璧翁有作次韵一首》
明代·黄衷

车驱清晓露，磴蹑翠微天。绿野风何远，朱明火未然。

高歌尘外客，纵博橘中仙。更拟乘秋兴，来分煮石烟。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。